
“Ce poti visa, poti realiza.” 


William Arthur Ward 


Cuvânt înainte 


Sensul cuvântului “vis” din citatul care deschide cartea este cel de 


” 66 


“vizualizare”, “imaginare”, ceea ce vedem cu “ochii mintii”. 


De cele mai multe ori, visatorii sunt ironizati de cei din jur, când se spune 
despre cineva ca “viseazá cu ochii deschisi” are sens usor peiorativ, în sensul 
ca acea persoana e distratà, ca nu e de încredere, ca nu e pragmatica, ca nu 
e capabila sa realizeze ceva practic, ca nu duce lucrurile la bun sfarsit. 


Multi dintre noi spunem cu mandrie ca suntem oameni practici, ca nu are 
sens sà ne facem planuri pe termen prea lung, avand în vedere 
impredictibilitatea vieţii, că nu ştim ce se poate întâmpla mâine care să ne 
dea totul peste cap si să se aleagă praful de toate planurile noastre. 


Dacă toţi inventatorii ar fi gândit asa, azi nu ne-am mai fi bucurat de 
rezultatele imaginaţiei lor, pentru că orice invenţie apare prima oară în 
mintea autorului ei. 


Orice realizare umană, mică sau mare, a avut ca punct de pornire un “vis”. 
Chiar si în viaţa de zi de zi, indiferent că ne dăm seama sau nu, orice 
realizăm porneşte cu o idee. De la alegerea profesiei, până la cumpărarea 
unui televizor, iniţial avem o dorinţă și apoi avem imaginea “locului” unde 
vrem sa ajungem, vizualizam obiectul dorinţei. 


In rândurile de mai jos, voi încerca să fac o analiză a procesului de 
vizualizare, a unor tehnici de vizualizare şi ale avantajelor vizualizării, totul 


presarat cu exemple, personale, ale unor cunoscuti sau ale unor persoane 
celebre. 


Sa începem calatoria! 


Intermezzo 


Ce este Vizualizarea? 


“Vizualizarea înseamnă să visezi cu ochii deschişi pentru un anumit scop.” Bo 
Benett 


De fapt, definiţia termenului este inclusă chiar în denumire, în cuvânt: 
vizualizarea este acel proces psihic prin care ne imaginăm ceva, orice, prin 
care creăm imagini mentale. Creierul are această capacitate extraordinară 
de a putea să vadă, la propriu, orice ne dorim să vadă. Este suficient să ne 
gândim la ceva, că imediat, involuntar, “vedem” acel lucru. Vizualizarea, în 
sensul pe care îl voi folosi în această carte, este procesul voluntar, comandat 
prin voinţa noastră, de a vedea ceva anume. Este un proces care necesită 
concentrare si exerciţiu, pentru a ajunge să stăpânim “arta” vizualizării. 


Vizualizarea este complexă, cu cât ne imaginăm mai în amănunt ceea ce 
dorim să realizăm, cu atât sunt mai mari şansele de reuşită. 


Nu este suficient doar să dorim ceva si să sperăm că se va îndeplini. 


După cum am spus, dorinţa este doar primul pas, în care ne formulăm ţinta, 
scopul, ulterior, însă, trebuie să ne imaginăm modalitatea prin care putem 
să ajungem la ţintă, cu cât mai detaliat cu atât mai bine. 


De exemplu, ne dorim un televizor nou: trebuie să ne fixam pe o marcă, pe 
un model, să ne imaginăm cum suntem în magazin sau pe site-ul de unde îl 
vom cumpăra, cum facem efectiv comanda, cum facem plata, apoi cum îl 
aducem acasă și cum îl montăm. Apoi, ne imaginăm că îl avem deja în casă, 


vizualizam imaginea perfectă, fără niciun defect, îi vedem culorile vii, “ne 
jucăm” cu telecomanda, schimbăm canalele, modificăm volumul. Este 
foarte bine dacă urmărim clipuri pe You Tube cu televizorul, astfel încât să 
ne ajutăm imaginaţia. 


Puteţi înlocui “televizor” cu orice altceva, procesul este similar. 


Poate unii veţi gândi citind aceste rânduri că e doar un mit, că este imposibil 
ca doar imaginándu-ti ceva, chiar si foarte detaliat, acel ceva să devină real. 
Realitatea empirică dovedeşte categoric că gândurile se împlinesc, pentru că 
este imposibil să se realizeze ceva fără ca cineva să isi imagineze acel lucru. 
Unde credeţi că a fost inventat iPhone-ul: pe plansa unui proiectant sau în 
mintea lui Steve Jobs? 


Dar, există și dovezi ştiinţifice că vizualizarea are un suport material: fie că 
realizăm o acţiune, fie că doar ne-o imaginăm, regiunea din creier 
responsabilă de acea acţiune se activează la fel. De exemplu, dacă miscám o 
mână se activează o anumită zonă cerebrală, dar ea se activeaza identic si în 
cazul în care doar vizualizam mişcarea aceleiaşi mâini. 


Vizualizarea mișcării este folosită în recuperarea pacienţilor cu accident 
vascular cerebral. La aceştia, o zonă din creier nu mai este irigată şi moare, 
ulterior zona de necroză întinzându-se în jur, având drept consecinţă 
apariţia unui deficit motor corespunzător acelei arii cerebrale. S-a observat 
că, dacă pacientul își imaginează că mișcă membrul afectat, fluxul sanguin 
creşte în jurul zonei necrozate, astfel încât aceasta rămâne limitată, iar 
pacientul îşi recuperează parţial motricitatea. 


Multi sportivi folosesc tehnici de vizualizare, prin care își repetă în minte de 
nenumărate ori anumite mișcări, având un efect similar cu antrenamentele 


reale. Explicatia este ca neuronii sunt “pacaliti” ca miscarile chiar au loc, ca 
atare ei percep acele miscari ca si cum ar avea loc în realitate, creändu-se 
astfel reflexele conditionate care produc coordonarea muschilor. 


In mod similar, alergatorii se imagineaza încheind cursa într-un anumit 
timp, reusind acest lucru apoi, cand alearga cu adevarat. 


Vizualizarea actioneaza în asemanator si asupra celorlalte procese 
cerebrale, nu numai asupra celor motorii. Explicaţia este că, prin vizualizări 
repetate și detaliate, ne creştem nivelul de atenţie în legătură cu obiectul 
vizualizării, astfel încât aspecte sau detalii care în mod normal ar fi trecut 
neobservate, acum le sesizam si le valorificăm. 


De ce accentuez pe repetiţie şi detaliere: credeţi că Steve Jobs doar a avut o 
idee de a face un telefon mobil, iar a doua zi a început fabricaţia? Nu, el a 
vizualizat telefonul mobil de foarte multe ori, de fiecare dată 
perfectionändu-l, adăugând ceva, eliminând altceva, până când a devenit 
bijuteria care este iPhone-ul. 


După cum spune Jim Carrey, “Vizualizarea are efect numai dacă munceşti 
din greu. Nu doar vizualizezi şi pe urmă mănânci un sandwich.” Cu alte 
cuvinte, să nu credem că vizualizarea e simplă, ea necesită efort, 
concentrare, exercițiu. 


Credeţi ca Michelangelo a pictat Capela Sixtină la inspiraţie? El a imaginat 
întreaga scenă cu mult înainte, a cizelat-o, a imbunatatit-o în mintea lui si 
chiar când a început lucrul a continuat să o vizualizeze, pentru a o duce cât 
mai aproape de perfecţiune, ceea ce a şi reuşit. 


Va pot da si un exemplu personal: pentru mine, fericirea însemna, în primul 
rand, sá am o familie fericità, iar imaginea pe care o aveam în minte cand 
ma gändeam la asta, era o calatorie cu masina, eu conducänd, sotia în 
dreapta, iar în spate, doi copii care se joacă, făcând gălăgie, iar soţia 
întorcându-se spre ei şi spunându-le, “Copii, fiţi cuminţi, tata conduce şi 
trebuie să fie atent!” Vă dau cuvântul de onoare că exact asa s-a întâmplat! 
Poate părea un exemplu minor, dar nu cred, pentru că această imagine (care 
acum e o amintire reală, nu mai e o vizualizare) îmi umple şi acum sufletul 
de căldură şi fericire! 


Deşi viaţa se scurge continuu, pentru fiecare dintre noi există anumite etape, 
anumite borne, care corespund cu atingerea unor obiective, cum ar fi: 
terminarea liceului, eventual a facultăţii, căsătoria, cumpărarea unei 
masini, a unei case etc. Cei care reușesc să isi atingă ţintele sunt cei care le 
vizualizează. 


După cum se spune, “o imagine face cât o mie de cuvinte”, butadă care se 
aplică perfect si în cazul realizării obiectivelor. Creierul este mult mai 
receptiv la imagini decât la exprimarea în cuvinte. În paranteză fie spus, 
Facebook a făcut studii care arată clar că reclamele care conţin imagini sunt 
mult mai eficiente, generând vânzari de zeci de ori mai mari decât reclamele 
care au numai text. 


Având în vedere acest lucru, vizualizarea scopurilor este mult mai 
productivă decât exprimarea lor numai în cuvinte. 


Am un exemplu personal despre ce înseamnă vizualizarea si ce efecte 
benefice poate avea. În anul 2012, mama mea a fost diagnosticată cu 
leucemie acută mieloblastică, care este o formă agresivă a bolii, medicii 
dându-i o speranţă de viaţă de 2-3 luni fără tratament si 6-12 luni cu 
tratament. 


Tratamentul consta în cure de 3 saptamani de citostatice, întrerupte de 
pauze de 3 saptamani. Citostaticele actioneaza asupra celulelor canceroase, 
care au un timp foarte scurt de diviziune, întrerupàndu-le înmultirea. În 
acelaşi timp, ele acţionează si asupra unor celule sănătoase (celulele 
sanguine, celulele din mucoase etc.) care au, de asemenea, o viteză mare de 
înmulţire, ceea ce determină apariţia unor efecte adverse foarte severe. 


Printre acestea, cele mai grave sunt cele determinate de scăderea masivă a 
numărului globulelor roşii (eritrocite), care determină anemie cu stare 
accentuată de oboseală, a globulelor albe (leucocite), cu risc mare de infecţii 
si a trombocitelor (celule cu rol în coagularea sângelui), cu risc crescut de 
hemoragii. În plus, pacientul are în permanenţă o stare de rău general, cu 
tulburări digestive. 


Având în vedere aceste efecte adverse, mama avea mari dificultăţi de a 
adormi, astfel încât a început să-şi spună poveşti, sperând că asta o va ajuta 
să adoarmă. Automat, vizualiza acţiunea acestora. Degeaba, nu o ajutau, 
aşa că a început să le înflorească, să le îmbogăţească acţiunea, să le 
complice, a început să se identifice cu personajul pozitiv (Făt-Frumos, 
Greuceanu, Harap-Alb, Scufita Rosie, Albă ca Zăpada, iedul cel mic), iar 
boala, cu personajul negativ (Zmeul, Spânul, Regina cea rea, Lupul cel rău). 


Cum cele cinci cure de citostatice pe care le-a făcut s-au întins pe o perioadă 
de şapte luni, și-a spus de sute de ori aceste poveşti si de fiecare dată s-a 
luptat şi a câştigat lupta cu leucemia. Au trecut nouă ani de atunci, trăieşte 
şi se bucură de viaţă în fiecare zi. Vizualizarea a ajutat-o să-și întărească 
organismul, sistemul imunitar, să răspundă mai bine la tratament si în final, 
să se vindece. 


Medicina sportivă modernă foloseşte tehnici de vizualizare pentru 
recuperarea mai rapidă a sportivilor accidentati. 


Schioarea americana Emily Cook a povestit pentru New York Times cum a 
folosit ea vizualizarea, atàt pentru recuperarea dupa accidentari, cat si în 
pregatirea sportiva. 


Cand a fost accidentata se vizualiza cum statea la linia de start, cum simtea 
vantul în ceafa si cum putea sá auda multimea. Convingerea ei este ca aceste 
vizualizări au ajutat-o să scurteze timpul de recuperare si ulterior să aibă 
rezultatele excelente din carieră. 


Acum, că am văzut ce este vizualizarea, să vedem cum funcţionează ea, ce 
mecanisme pune declanșează. 


Intermezzo 


Cum functioneaza vizualizarea? 


“Pentru a aduce orice în viata ta, imagineaza-ti ca e deja acolo.” Richard 
Bach 


Incep cu o analogie extrem de sugestiva, care ne poate ajuta sa întelegem 
intuitiv cum functioneaza vizualizarea. 


Imaginati-va ca subconstientul este solul, iar imaginile, gandurile sunt 
semintele: indiferent de calitatea solului, daca nu punem seminte în el, daca 
nu îl îngrijim, daca nu îl lucram sau daca punem seminte de slabá calitate, 
recolta va fi inexistentà sau slaba. 


Exact la fel functioneaza si subconstientul: pentru a avea rezultate, acesta 
trebuie “insamäntat” cu gânduri, cu imagini de calitate, stimulatoare, 
motivante, nu negative, deprimante, pentru că acţiunile noastre vor fi pe 
măsură şi vor determina rezultatele corespunzătoare. 


Pentru a vă da seama de puterile ascunse pe care le are creierul nostru, vă 
dau două exemple, care nu sunt legate de vizualizare, dar care ne arată ce 
putem face când există un stimul puternic. 


Primul exemplu mi l-a povestit tatăl meu: într-o zi, când era tânăr inginer 
pe şantierul unei termocentrale, a izbucnit un incendiu într-o zonă unde se 
găseau mai multe tuburi cu oxigen, pericolul de explozie fiind foarte mare. 
La momentul respectiv, acolo nu se găsea decât un singur angajat, iar acesta 
era scund si slab. Când au ajuns la faţa locului mai multe persoane cu 


utilajele pentru stins focul, l-au vázut pe acesta cum cara cate douà tuburi 
de oxigen o data, fiecare avand cäteva zeci de kilograme, pe o distantá de 
20-30 de metri, pentru a le scoate din raza de actiune a focului. Cei care l-au 
vazut au fost uimiti, nu ar fi crezut ca acesta era capabil de asa ceva. 


Dupá ce a fost stins focul si a revenit calmul, colegii i-au zis acestuia sá 
încerce să care un tub, iar el nici măcar nu a mai putut să-l ridice, nu mai 
vorbim sa alerge cu doua tuburi o data! 


AI doilea exemplu l-am citit într-o carte despre atacul aerian japonez 
asupra bazei navale americane de la Pearl Harbor. 


Atacul a fost declanșat fără avertisment, iar echipajele de pe vasele de 
război americane din port nu erau pregătite, neaşteptându-se la un atac. 


După primele momente de derută, marinarii americani au început să 
riposteze cu tunurile de mare calibru. Procedura normală de tragere 
presupunea ca proiectilul, care venea cu un lift din magazia de muniţie, să 
fie luat cu un fel de hamac de doi servanti, care să-l pună pe un cărucior, 
apoi să fie introdus pe ţeavă si după tragere să se deschidă chiulasa, iar 
tubul sá cadă din ţeavă prin forţa gravitaţiei. 


În acea situaţie stresantă, fiecare proiectil era luat de un singur servant şi 
introdus în tun, iar după tragere, pentru a grăbi ritmul, era tras cu mâinile 
din ţeavă, deşi era foarte fierbinte. S-a constatat, când bătălia a încetat, că 
niciun marinar nu avea arsuri pe mâini, deşi manipulaseră zeci de tuburi 
care frigeau, la propriu. 


De aceea, atunci când credem că ceva ne depășește posibilităţile, sá avem in 
minte că avem capacităţi potenţiale mult mai mari, iar una din metodele 
pentru a ne apropia de ele este vizualizarea. 


După cum am spus deja, în cazul motricitatii, prin vizualizare “pacalim” 
creierul, care are impresia că mișcările chiar au loc, astfel încât se creează 
căi neuronale care duc la creşterea preciziei mişcărilor. 


Această tehnică este folosită frecvent de multi sportivi, existând mărturii ale 
acestora că vizualizarea îi ajută să își îmbunătăţească performanţele. 


Wayne Rooney, atacantul de la Manchester United a declarat: “Stau întins 
în pat în noaptea dinaintea unui meci si mă vizualizez cum înscriu sau cum 
joc bine. Încerc să mă transpun în acel moment şi să mă pregătesc, să îmi 
creez o “amintire” înainte de meci. Nu ştiu dacă este vizualizare sau visare, 
dar am practicat-o dintotdeauna, întreaga mea viaţă.” 


Jucătorul de golf Jack Nicklaus a spus: “Nu reușesc niciodată o lovitură, 
nici măcar la antrenament, fără să am în minte o imagine foarte precisă.” 


Marele Michael Jordan a spus la rândul lui: “De fiecare dată când mă simt 
obosit în timp ce mă antrenez, închid ochii pentru a vedea acea imagine a 
listei jucătorilor, cu numele meu. Asta de obicei mă motivează să continui 
antrenamentul.” 


Celebrul boxer Muhammad Ali: “Campionii nu se fac în sala de 
antrenament. Campionii se fac din ceva ce au în interiorul lor — o dorinţă, 
un vis, o viziune. Trebuie să aibă îndemânare si voinţă. Dar voinţa trebuie 


sa fie mai puternica decät indemänarea.” 


Inotatorul Michael Phelps, campion olimpic, se vizualiza exact cum dorea sa 
abordeze o cursa, fiecare detaliu al acesteia — startul, loviturile, finalul, 
chiar si greselile. Si facea asta în fiecare dimineata si seara. 


Unul dintre cei importanti autori si speakeri din domeniul dezvoltarii 
personale, Wayne Dyer, a povestit cum, atunci cand conducea un grup de 
americani într-un tur spiritual prin Europa, au ajuns în localitatea Assissi 
din Italia (localitatea natală a Sf. Francisc, cel pe care Wayne îl consideră 
patronul său spiritual) unde s-au dus să viziteze castelul unde murise Sf. 
Clara, prima femeie admisă în Ordinul Francisanilor. 


Camera unde aceasta murise se afla la etajul al treilea, unde se ajungea 
urcând nişte scări înguste şi abrupte. Cel care urca primul era un tânăr de 
22 de ani care avea aproape 100 de kg si suferea de distrofie musculară, iar 
după ei urma Wayne Dyer. Pe la jumătatea etajului întâi, tânărul a zis că îi 
este imposibil să mai urce, situaţia devenind delicată, pentru că cei din spate 
nu puteau urca mai departe, astfel încât Wayne, fără să se gândească la 
faptul că are 60 de ani şi că avea probleme la ambii genunchi, i-a spus că îl 
va cara el în spate. După câteva trepte a simțit că se va prabusi, ca 
genunchii îi vor ceda, dar, în acel moment i-a apărut Sf. Francisc, care l-a 
încurajat să continue. 


Imediat, genunchii au încetat să mai tremure, a prins o energie 
extraordinară, astfel încât nu numai că a urcat până la etajul al treilea, dar 
a făcut-o în viteză, iar când a ajuns la destinaţie nici măcar nu a simţit 
oboseală. Toată lumea, inclusiv el, a fost uimită. 


Marele pictor olandez, Vincent Van Gogh, fiind întrebat cum reuşeşte să 


picteze atát de frumos, a raspuns ca, de fapt, el viseaza toate tablourile si 
apoi nu face decât să le pună pe pânză. 


Într-un interviu la o televiziune americană, membrii formaţiei Bee Gees au 
fost întrebaţi cum își compun cântecele. Aceştia au spus că nu compun 
nimic, că, pentru ei, melodiile plutesc în jurul lor, iar ei, pur și simplu, nu 
fac decât să le audă şi să le transpună în note muzicale. 


Explicaţia ştiinţifică a rezultatelor obţinute este că atunci când vizualizam, 
în creier se eliberează neuromediatori, substanţe chimice care transmit 
influxul nervos între neuroni, similar cu eliberarea acestora în timpul 
activităţii reale. Prin vizualizări repetate, aceste substanţe continuă să fie 
eliberate şi creează o cale între neuroni. Fiecare am descoperit acest lucru în 
viaţa de zi cu zi, când, indiferent ce am face, la început e dificil, nu reusim 
sau reuşim cu mult efort să facem ceva (de exemplu, să batem un cui, ca sa 
dau un exemplu banal), însă, dacă perseveram şi continuăm “să ne 
antrenăm”, vedem că facem progrese si ne perfectionam. Exact la fel se 
întâmplă şi dacă vizualizăm, deoarece, după cum am spus, creierul nu-şi dă 
seama că totul se petrece numai în imaginaţia noastră. 


Mai mult, există experimente care arată că, prin vizualizarea unor exerciţii 
fizice, creşte chiar şi masa musculară, în jur de 50% faţă de efectuarea 
efectivă a acelorași exerciţii. Bineînţeles, antrenamentul vizualizat trebuie să 
fie similar ca durata si “intensitate” cu cel real. 


Studiul “Positive Visualization and Its Effects on Strength Training”, 
efectuat de Janette Hynes, Zach Turner de la Transylvania University din 
Lexington, Statele Unite 
(https://www.researchgate.net/publication/343834259_Positive_Visualization 
efectuat pe un grup de studenti sportivi, arată următoarele: studenţii au fost 
împărţiţi în două grupuri, un grup care a vizualizat antrenamentul pe care 
îl făcea în mod obişnuit si un alt grup, care nu a vizualizat antrenamentul. 


S-a observat ca studentii din primul grup au putut ridica greutati cu 5-8 kg 
mai mari decat înainte de vizualizare, pe cand ceilalti studenti si-au 
îmbunatatit performanta, în medie, cu numai 2,5 kg. 


Vizualizarea se preteaza foarte bine si este folosità în basket, pentru ca este 
un sport cu faze care se desfasoara foarte rapid, iar jucatorii ajung foarte 
des în pozitia de a arunca la cos, deci, e nevoie de o precizie crescuta în 
foarte multe situatii. Astfel, multi basketbalisti practica vizualizarea pentru 
a-şi îmbunătăţi randamentul aruncarilor, foarte multi declarând ca 
rezultatele sunt evidente. 


Într-un studiu făcut la Universitatea din Chicago 
(https://www.breakthroughbasketball.com/mental/visualization.html) 
subiecţii au fost împărţiţi în trei grupuri si fiecare a fost supus unui test de 
aruncări libere, notându-se numărul de aruncări reușite pentru fiecare 


grup. 


Apoi, subiecţii din primul grup s-au antrenat câte o oră pe zi, zilnic. 


Cei din al doilea grup nu s-au antrenat, doar s-au vizualizat aruncând la cos 
şi marcând. 


In fine, cei din al treilea grup nici nu s-au antrenat, nici nu s-au vizualizat. 


După 30 de zile, cele trei grupuri au fost testate din nou, iar rezultatele au 
fost uimitoare: cei din primul grup au obţinut o îmbunătăţire a reusitelor cu 
24%, cei din al doilea grup (cei care s-au vizualizat), cu 23% (wow!!!), iar 
cei din al treilea grup, conform așteptărilor, nu au obţinut rezultate mai 


bune. 


Daca vizualizarea functioneaza pentru acesti sportivi, dintre care unii, mari 
campioni, în mod sigur functioneaza si pentru noi si nu numai pentru 
activitati fizice. 


Cineva poate spune, ok, funcţionează pentru sportivi, dar ce legătură are 
asta cu realizarea dorinţei mele? 


Legăturile care se formează la nivel cerebral sunt aceleaşi, pur si simplu, 
creierul vizualizează obiectul dorinţei şi după cum am spus, el nu face 
diferenţa între obiectul real și cel vizualizat. Astfel, imaginea respectivă se 
intipareste în subconștient si vom deveni, fără sá ne dăm seama, mult mai 
atenţi, mai receptivi la circumstanţele care ne vor conduce către realizarea 
dorinţei. 


Vă pot da nenumărate exemple, dar mă voi opri la câteva, două cu persoane 
pe care le cunosc, două cu celebrităţi şi unul cu o persoană obișnuită despre 
care am citit. 


Primul exemplu este despre un cunoscut care a fost diagnosticat în urmă cu 
aproape 20 de ani cu scleroză multiplă, o afecţiune care constă in pierderea 
tecii de mielină de către axonii neuronilor. Dacă ne imaginăm axonul ca un 
cablu electric, mielina este izolatorul, ea având un rol esenţial în 
transmiterea influxului nervos de la un neuron la altul. 


In scleroza multiplă, prin dispariţia treptată a mielinei, încep să apară 
tulburări în funcţie de nervii afectaţi: scăderea vederii, a auzului, pierderea 
capacităţilor motorii până la paralizie, tulburări de echilibru. 


Boala se trateaza, dar nu se vindeca si chiar sub tratament îsi continua 
evolutia, rolul tratamentului fiind doar de a o încetini. 


Persoana despre care vorbesc a urmat cativa ani tratament, dupa care, din 
motive care nu au importanta, a decis sa 1l opreasca si sá continue cu 
antrenament mental, în care o componenta era si vizualizarea. A început 
prin a nu se mai plânge de boală, prin a nu se mai revolta că de ce tocmai el 
s-a îmbolnăvit, prin a se bucura de fiecare zi si de fiecare lucru pe care îl 
făcea. Și-a creat astfel o stare psihică tonică, peste care a venit cu 
vizualizări, imaginându-se în diferite ipostaze, făcând tot felul de activităţi, 
nefiind împiedicat de boală. 


Au trecut peste 10 ani de când a luat această decizie şi nu a mai avut nicio 
criză de atunci, duce o viaţă activă, are o familie fericită, are o mică afacere, 
conduce mașina, merge în concedii, este tonic și optimist. Mi-a spus că a fost 
diagnosticat în acelaşi timp cu o altă persoană, care a continuat tratamentul 
medicamentos și care se află într-o stare mult mai rea decât a lui. 


Un al doilea exemplu este soţia mea, care, în urmă cu câţiva ani, a fost 
diagnosticată cu fibrosarcom şi a fost programată la intervenţie operatorie 
peste 3 saptămâni. În tot acest timp, în fiecare seară, la culcare, asculta o 
meditaţie de vindecare, care consta într-o muzică linistitoare şi o voce suavă 
care şoptea cuvinte linistitoare. Aceasta o punea într-o stare de relaxare, în 
care se imagina în ipostaze fericite, sănătoasă, fără probleme. În paralel a 
urmat si un tratament cu produse naturiste, în care avea mare încredere. A 
urmat internarea în spital pentru operaţie, iar întâmplarea a făcut să stea 
într-un salon care avea pe un perete o pictură cu un câmp de flori, care a 
linistit-o, vizualizându-se mergând fericită printre acele flori. 


A urmat operaţia şi s-a produs un adevărat miracol: la examinările 
anatomo-patologice nu s-a mai găsit nici urmă de celulă canceroasă. Au 
trecut patru ani de atunci şi totul este foarte bine, ba mai mult, și-a 


descoperit talentul de a picta, în acesti ani realizand peste 50 de tablouri (pe 
unele dintre ele le puteti admira în aceastà carte). 


AI treilea exemplu este al scriitorului american de literatura motivationala 
si speaker international, co-autor, printre altele, al best-seller-ului mondial, 
seria de carti “Supa de pui pentru suflet” (care contine 250 de titluri, 
vandute în peste 500 de milioane de exemplare, în 40 de limbi) , Jack 
Canfield. 


Jack povesteste ca, în tinerete, nu cástiga prea multi bani si ar fi vrut sa 
ajunga la un venit de 100.000 de dolari pe an, dar nu stia cum. Citise 
undeva ca e important sa-si stabileasca un tel precis si apoi sa-l vizualizeze 
cat mai în amanunt, asa ca si-a fixat obiectivul ca la finalul anului sá aiba 
un venit de 100.000 de dolari. 


A început prin a lua o bancnotă de 1 dolar la care a adăugat 5 zerouri si a 
lipit-o pe tavan, deasupra patului, astfel încat, în fiecare dimineatá, cand se 
trezea, sá 1i aducá aminte de tintá. 


Apoi a început sa se vizualizeze ca traieste ca si cum ar avea un venit de 
100.000 de dolari, ce masinà ar avea, ce casà ar avea, ce concedii ar face. 


Au trecut câteva săptămâni şi nu se întâmpla nimic, până când, brusc, i-a 
venit ideea ca ar putea să câştige aceşti bani din vânzarea unei carti pe care 
o scrisese: dacă ar fi vândut 400.000 de exemplare la 25 de centi bucata, si- 
ar fi realizat obiectivul. 


Nu avea însă idee despre cum ar putea să vândă atâtea exemplare, până 


când, într-o zi, la supermarket, a văzut la standul de presă revista National 
Enquirer, un tabloid cu un tiraj foarte mare si s-a gândit că, dacă ar ajunge 
cumva în paginile acestuia, l-ar ajuta la vânzarea cărții. 


Peste câteva săptamâni a ţinut un discurs la un colegiu din New York, după 
care a fost abordat de o femeie care i-a spus că e jurnalistă si că vrea să-i ia 
un interviu. La întrebarea pentru ce publicaţie scrie, i-a răspuns că e 
freelancer, dar că majoritatea articolelor i le cumpără ... National Enquirer. 


Interviul a fost publicat, a vorbit despre carte, care apoi s-a vândut bine, iar 
la finalul anului, când a tras linie, venitul pe acel an a fost puţin peste 92.000 
de dolari. Deci, credeţi că şi-a realizat sau nu obiectivul? Bineînţeles că da! 


Al patrulea exemplu este despre celebrul actor Jim Carrey. Acesta, pe când 
era la începutul carierei si se lupta din greu să pătrundă în lumea filmului, a 
fost atât de determinat să reuşească, încât şi-a scris lui însuși un cec de 10 
milioane de dolari, datat peste 10 ani, pe care l-a purtat în permanenţă în 
portofel si la care se uita zilnic. 


Între timp, a reuşit să joace în câteva filme care au avut succes, iar el a fost 
remarcat pentru talentul său deosebit, astfel încât, în 1995, exact la 10 ani 
după ce își scrisese cecul, a primit rolul din “Dumb and Dumber”, fiind 
plătit fix cu 10 milioane de dolari. A putut astfel să-şi încaseze cecul :) . 


AI cincelea si ultimul exemplu este al spaniolului Ramon Arroyo. Acesta era 
un om obișnuit, care visa să participe la triatlonul Ironman, una din cele 
mai dure probe sportive, care constă din înot pe distanţa de 3,86 km, urmat 
de mers cu bicicleta pe distanţa de 180 de km şi în final, alergare pe distanţa 
de 42 de km. 


Însà, într-o zi, s-a simtit ràu, apoi stàrile s-au înmultit si s-au accentuat, a 
început sa aiba tulburari de echilibru si de mers, motiv pentru care a mers 
la un consult medical. Diagnosticul a fost necruţător: scleroza multiplă, cu 
perspectiva de a rămâne paralizat. După primele momente de derută, de 
revoltă, a decis că trebuie să-și urmeze visul, să participe şi să termine 
proba Ironman. 


A început să se antreneze cu socrul său, a trecut prin perioade dificile, când 
a crezut că nu are rost să continue pentru că nu va putea face fata, dar se 
imagina în permanenţă cum trece linia de sosire, asa că a strâns din dinți si 
a continuat să se antreneze. 


A venit si ziua concursului, a luat startul, a avut în timpul cursei un moment 
de cădere, când a crezut că trebuie să abandoneze, dar se imagina cum 
termină cursa, ceea ce l-a ajutat să-şi adune toate puterile şi să o termine 
înainte de ora limita, fiind declarat, astfel, oficial, participant la Ironman. 


Există numeroase alte exemple, din toate domeniile, de oameni care folosesc 
cu succes vizualizarea. 


Exemplul extrem de vizualizare este inventatorul american de origine sârbă, 
Nikola Tesla. Acesta avea, încă din copilărie, străfulgerări, flash-uri, însoţite 
de viziuni, în care vedea soluţia la diferite probleme la care lucra. Mai 
târziu, a dezvoltat capacitatea de a vizualiza mecanisme complicate în cele 
mai mici detalii, pe care apoi le realiza fără a avea nevoie de desene! 


Sigur, nu suntem toţi genii, ca Tesla, dar exemplele de mai sus sunt despre 
oameni obișnuiți, fără capacităţile extraodinare ale acestuia, care au folosit 
vizualizarea pentru a se vindeca, pentru a-şi ameliora starea de sănătate, 
pentru a câştiga bani sau pentru a realiza performante fizice deosebite. 


Atenţie, însă: vizualizarea funcţionează si dacă ne imaginăm lucruri care nu 
vrem sa ni se întâmple, pe care vrem să le evităm. Subconstientul nu are 
noţiunea de “bine” sau “rău”, aşa cum noi o înţelegem în mod conştient, iar 
el va considera că orice vizualizăm, ne dorim şi va declanşa mecanismele 
responsabile de materializarea a ceea ce ne-am imaginat. 


Intelepciunea populară a observat de-a lungul timpului acest lucru, 
sintetizând-o în zicala, “de ce ţi-e frică, nu scapi!” 


Mai mult, chiar când vizualizăm lucruri pe care le dorim, trebuie să folosim 
expresii afirmative, nu negative, de genul “sunt sănătos”, “sunt prosper”, 
nu “nu sunt bolnav” sau “nu sunt sărac”. Subconştientul nostru va reţine 
doar noţiunile ”bolnav”, “sărac”. 


In capitolul următor vom vedea care este substratul material al vizualizării. 


Intermezzo 


Substratul material al vizualizarii 


“Fii sigur ca vizualizezi ce iti dorești tu, nu ceea ce dorește altcineva.” Jerry 
Gillies 


Noi gândim în imagini. Indiferent la ce ne gândim, creierul transformă în 
imagini. De aceea se recomandă lectura la copii, pentru că citind, isi 
exersează imaginaţia, spre deosebire de vizionarea unui film unde imaginile 
îi sunt servite creierului ca atare, fără a fi nevoit să facă niciun efort, deci, 
nu se antrenează. 


Este imposibil să citim un text fara ca în imaginaţia noastră să nu apară 
imagini. La fel, în orice altă situaţie, dacă ne facem un plan pentru o 
anumită acţiune, creierul imediat “ne serveşte” cu imagini. 


Numai că acest mecanism funcţionează si în sens invers: servindu-i 
creierului imagini, acesta le va transforma într-un plan pentru a le 
materializa. 


Este foarte necesar să păstrăm o consistenţă a imaginilor pe care le 
vizualizăm, deoarece, în acest mod, creierul lucrează la aceeaşi temă, 
perfectionand planul, chiar dacă noi, o perioadă, avem impresia că nu se 
întamplă nimic, credem că nu funcţionează. Apare astfel tentatia ori de a 
abandona vizualizarea, ori de a vizualiza altceva. Asta nu face decât să 
deruteze creierul şi să-l abată de la planul la care lucra. 


Gândiţi-vă la ce a spus Jack Canfield, în primele şase săptămâni nu a văzut 


niciun progres, nu i-a venit nicio idee despre ce ar trebui sa faca pentru a 
castiga 100.000 de dolari, apoi dintr-o data, ca o strafulgerare, s-a gändit la 
cartea pe care o scrisese, ca ar putea fi o sursa de venit. 


Daca ne schimbam obiectul vizualizarii, poate ratam de putin momentul în 
care ne vine ideea! 


Am fi exact ca acel căutător de aur care, exasperat că nu găseşte filonul, a 
vândut pamântul şi uneltele, iar cumpărătorul a dat de aur la prima 
lovitură de târnăcop. Avem nevoie de perseverenţă pentru a-i da timp 
creierului să se antreneze, să creeze căile neuronale, să le consolideze. 


Un sportiv nu se apucă azi de antrenament cu gândul că va deveni campion 
săptămâna viitoare, un om de ştiinţă nu începe lucrul în laborator sperând 
că va face o mare descoperire luna viitoare. 


La performanţă se ajunge în timp, prin efort susținut, prin perseverenţă, 
prin răbdare. Cum spune proverbul chinezesc, “drumul de o mie de mile 
începe cu primul pas”. Deci, dacă facem primul pas, să-i dăm timp 
creierului să parcurgă cele o mie de mile. 


Întocmai cum facem exerciţii fizice pentru a ne tonifica musculatura sau 
cum facem exerciţii de matematică pentru a ne dezvolta logica, în mod 
similar si subconstientul trebuie antrenat prin vizualizare continuă, 
regulată. 


Un copil merge la școală în clasa întăi si îi trebuie un an pentru a obţine un 
rezultat palpabil, care este trecerea în clasa a doua, în acest an acumulând 


cunostinte, perfectionändu-se. Nu are nimeni pretentia ca dupá primele zile 
de scoala sa aiba nivelul de a trece în clasa urmatoare. 


La fel si în cazul vizualizarii, trebuie sa avem rábdare, sa dam dovada de 
tenacitate, chiar dacà avem impresia ca batem pasul pe loc. Este doar o 
impresie. 


Tocmai pentru a nu ne pierde entuziasmul si a nu abandona vizualizarea 
sau a trece la alt obiectiv, este foarte important sa o luám gradat, sá ne 
fixăm obiective realiste, asa cum se întâmplă lucrurile în viaţă. 


Niciun sportiv nu își fixează ca prim obiectiv să devină campion mondial. 


Fixarea unui obiectiv nerealist, indiferent cât am vizualiza, nu va face decât 
să ne descurajeze, pentru că, în mod evident, nu îl vom atinge și vom 
considera că metoda nu funcţionează. 


Asta nu înseamnă că obiectivul nu trebuie să fie îndrăzneţ, pentru a ne 
stimula. O ţintă prea ușor de atins ne face să nu depunem efortul necesar, 
nu e motivantă si nu ne va ajuta sa progresăm. 


Un obiectiv trebuie să fie provocator şi în acelaşi timp, realizabil prin efort. 


Când un astfel de scop este atins, avem o satisfacţie deosebită, care nu face 
decât să ne stimuleze să ne propunem un alt scop, mai provocator. 


Dacă respectăm aceste reguli, este imposibil sa nu reuşim. Sigur, nu trebuie 
să ne aşteptăm să reuşim 100%, nu ne putem seta obiectivele la milimetru, 
dar chiar şi o reuşită de 80-90% este satisfăcătoare. Întocmai ca Jack 
Canfield care a câștigat 92.000 de dolari, nu 100.000. Înseamnă că a eşuat? 
Nici vorbă, a reuşit “big time”. 


Ştiu că există sceptici, care consideră că toată “chestia” cu vizualizarea nu e 
decât o teorie care nu e adevărată. 


Există argumente ştiinţifice şi empirice care demonstrează că vizualizarea 
funcţionează. 


Am dat deja exemple de persoane care folosesc această metodă, conștient 
sau nu, cu rezultate extraordinare. 


Vă dau acum un exemplu din medicină: există o boală numită astm alergic. 
Aceasta boală este determinată, după cum îi spune numele, de diverse 
substanţe, numite alergeni, care determină în organismul unei persoane 
alergice eliberarea din celulele numite mastocite, a unei substanţe, 
histamină, care are, printre altele, efectul de a produce constrictia 
bronhiolelor. Prin această constrictie, persoana nu mai poate da aerul afară 
din plămâni şi se sufocă. 


Alergenii se găsesc de multe ori în polenul unor plante si multi astmatici știu 
din experienţă ce plante le determină criza de astm. 


Printre aceşti bolnavi sunt unii la care se declanșează o criză la vederea unei 
fotografii cu planta respectivă sau chiar numai dacă şi-o imaginează, deci, 


fara absolut niciun contact cu alergenul. Care este motivul pentru care 
apare criza? Creierul vede planta si stie, e “antrenat” sa stie ca acea plantà 
provoacă astmul, ca atare, stimulează mastocitele care eliberează histamina. 
Este o dovadă clară a faptului că subconştientul nostru nu face deosebirea 
dintre realitate si imaginile mentale. 


Incapacitatea creierului de a face această deosebire este un dar al naturii 
pentru noi, pentru că ne putem folosi de ea pentru a ne atinge scopurile. 


Suportul material, partea din creier care ia parte la “materializarea” 
gândurilor, se pare că este Sistemul Reticulat Activator Ascendent (SRAA), 
un ansamblu de peste 100 de reţele neuronale, cu roluri foarte diverse. 
Printre altele, SRAA are rol în trecerea de la relaxare la focalizarea atenţiei: 
acesta este mecanismul prin care subconştientul nostru “hrănit” cu anumite 
imagini determină SRAA să ne “atragă atenţia” atunci când apar 
circumstanţe legate de obiectul vizualizării, pe care, altfel, le-am fi trecut cu 
vederea. 


Având în vedere multitudinea de informaţii cu care suntem bombardati 
zilnic, este imposibil să le sesizám si să fim conștienți de toate, de aceea, 
dacă vizualizam, ne vor sari în ochi informaţiile relevante. 


De ce credeţi că cele mai de succes reclame sunt acelea care aproape nu 
prezintă deloc produsul, ci imagini ale unui stil de viaţă pe care îl dorim cu 
toţii? Tocmai pentru că se creează o legătură între produs şi ceva ce ne 
dorim, astfel încât creierul face legătura între acestea, determinându-ne să 
cumparam produsul pe care îl asociază cu imaginile din reclamă. 


Intocmai cum reclamele ne “manipulează”, putem să ne manipulăm și noi 
subconstientul prin vizualizări proprii. 


Am spus ca suntem înconjurati de extrem de multe informatii: cum le poate 
filtra SRAA? Acesta foloseste doua criterii: siguranta si interesul. Prioritare 
sunt cele care ne pun în pericol siguranta corporala, care activeaza 
instinctul de conservare: sesizám imediat pericolul si luám másuri de 
protectie. 


Dupa siguranta, al doilea criteriu este reprezentat de interesele noastre, ¡ar 
SRAA le consideră interesante pe acelea care au legatura cu gândurile 
noastre. Cu cât ne gândim la mult la ceva, cu atât SRAA presupune că e de 
interes mai crescut pentru noi şi ne focalizează atenţia către informaţiile 
relevante. 


Se întâmplă frecvent în viaţa de zi cu zi să discutăm ceva cu cineva sau să 
vedem ceva la televizor care ne atrage atenţia sau să citim despre ceva, iar 
ulterior, în următoarele zile, să ne sară în ochi informaţii despre ce am 
vorbit/văzut/citit si avem impresia că sunt coincidente: de fapt, fără să 
vrem, SRAA ne filtrează acele informaţii și ne focalizează atenţia asupra lor. 


De aceea este important ca toate gândurile noastre să se concentreze pe 
aspecte pozitive şi nu pe aspecte negative, deoarece SRAA nu deosebeşte 
aceste noţiuni. Acesta este un motiv foarte important pentru care trebuie să 
evităm știrile din mass-media, deoarece sunt într-o majoritate covârșitoare 
foarte negative, neplăcute, catastrofice. 


Dacă vom consuma astfel de informaţii, gândurile noastre vor fi influențate 
de ele și vom intra într-un cerc vicios, “atrăgând” evenimente negative în 
viaţa noastră. În plus, creierul va considera că suntem într-un pericol 
permanent şi vom ajunge să trăim într-o stare continuă de stres, care 
produce anumite modificări hormonale în organism, cu efecte nefaste 
asupra sănătăţii. 


Pentru a întelege mai bine cum actioneaza vizualizarea si cum ne ajuta în 
realizarea obiectivelor, cred ca analogia cu un aparat de radio este 
sugestiva. Fiecare post de radio emite pe o anumitá frecventa, astfel incät, 
pentru a asculta postul dorit, trebuie sá acordám frecventa aparatului pe 
frecventa postului: numai atunci radioul va emite cátre noi transmisia 
postului respectiv. 


Vizualizarea este actiunea de acordare a frecventei, creierul este aparatul de 
radio iar obiectul vizualizării este postul de radio. Dacă nu vizualizam ceva 
anume (cu alte cuvinte, nu acordăm frecvenţa), creierul (radioul) nu va 
emite nimic sau va emite doar un bazait. Dacă vizualizam, înseamnă că am 
acordat frecvenţa, iar creierul va filtra şi ne va pune la dispoziţie numai 
informaţiile corespunzătoare. 


Şi atenţie, după cum un aparat de radio poate recepționa la un moment dat 
un singur post, la fel si noi, nu ne putem focaliza cu adevărat decât asupra 
unui singur obiect al vizualizării. 


In capitolul următor vom vedea scopurile în care putem folosi vizualizarea. 


Intermezzo 


Scopurile vizualizarii 


“Totul depinde de ce anume vizualizezi.” Ansel Adams 


Putem folosi vizualizarea în orice domeniu dorim: pentru sanatate, pentru 
relaxare, pentru performante sportive, pentru performante profesionale, 
pentru slabit, pentru prosperitate, pentru pregatirea pentru anumite 
evenimente, pentru înfruntarea unor situatii extreme. 


Am discutat deja si v-am dat exemple de vizualizari folosite de oameni cu 
probleme de sanatate, de sportivi, de artisti. 


Un exemplu foarte interesant este al lui Monty Edwards: pe cand era copil, 
tatal sáu, care era antrenor de cai, era nevoit sa îsi schimbe des locul de 
munca, astfel incät si Monty îsi schimba des scoala. 


La una din scoli, a primit, el si colegii sai, ca tema, sa scrie un eseu despre ce 
va deveni cand va creste. Monty a scris sapte pagini despre visul lui de a 
avea o ferma de cai, descriind cu lux de amanunte activitatea, cladirile si 
chiar a desenat viitoarea lui casa. 


Profesoara nu a apreciat lucrarea si i-a dat nota minima. La întrebarea lui 
Monty de ce a primit aceasta nota, profesoara i-a raspuns ca ea a cerut sà 
scrie o lucrare realistá, nu o fantezie: cum ar fi putut el, care provenea 
dintr-o familie fără posibilităţi, să realizeze toate acele lucruri? 


Monty a fost pus in fata unei alegeri dificile: sà-si schimbe lucrarea în 
schimbul unei note mai mari sau sa păstreze atât eseul cât si nota. In cele 
din urmă i-a spus profesoarei, “Dvs. păstraţi nota, eu păstrez visul!” 


Când a crescut, Monty a ajuns să aibă o fermă de sute de cai şi o casă de 400 
de metri pătraţi, implinindu-si visul. 


Ar fi putut Monty să realizeze toate acestea, dacă încă de când era copil nu 
le-ar fi văzut în mintea sa? In mod sigur, nu! 


El a vizualizat acele imagini de mii de ori, sădindu-le în subconstientul său, 
astfel încât a putut să profite de orice oportunitate s-a ivit pentru a le 
materializa. 


În martie 1981, Morris E. Goodman își pilota micul său avion, când acesta a 
avut o defectiune, iar Morris a fost nevoit să aterizeze forţat. Din păcate, 
aterizarea nu a fost reuşită, iar Morris a fost grav accidentat: fractură la 
nivelul vertebrelor cervicale C1 si C2, care a determinat paralizie de la gât 
în jos, leziuni ale diafragmului, care îi impiedicau respiraţia normală, 
putând respira numai cu ajutorul aparatului. De asemenea, nu putea să 
înghită sau să vorbească. Singura mișcare pe care o putea face era clipitul. 


Sora lui a gândit un sistem prin care Morris putea să comunice prin clipit. 
El le-a transmis astfel, că de Crăciun va putea merge singur, desi 
prognosticul medicilor a fost că va rămâne paralizat toată viaţa. 


Dar mintea lui Morris a fost mai puternică, el s-a vizualizat cum merge, 
cum respiră, cum vorbeşte, cum manâncă, iar in luna noiembrie a ieşit din 


spital pe picioarele lui, find capabil de tot ce îsi imaginase. 

Totul a fost posibil numai pentru că s-a vizualizat cum poate face toate 
aceste lucruri. Dacă s-ar fi resemnat (doar specialiştii îi spuseserá ca nu are 
nici cea mai mică sansa sa revină la o viața normală), ar fi rămas paralizat 
pentru totdeauna si dependent de respirație asistată. 


Vizualizarea se poate folosi pentru a trece peste situații foarte dificile cu 
care ne confruntăm: Nathan Sharansky a fost născut în Uniunea Sovietica si 
încă de mic a dovedit un talent deosebit pentru şah. Crescând, a fost 
revoltat de opresiunea la care regimul comunist supunea populația, astfel 
încât a devenit disident. Aceasta l-a pus în conflict cu autoritățile si a fost 
închis pentru activitate anti-sovietică, o acuzație foarte gravă, care ducea la 
un regim de detenție extrem de sever. A fost închis timp de 11 ani, perioadă 
în care a petrecut foarte mult timp în izolare. 


După ce a fost eliberat si a emigrat din URSS, a povestit că ceea ce l-a 
susținut în timpul izolărilor şi l-a ajutat să nu înnebunească, a fost faptul că 
a jucat în minte mii de partide de sah. 


Visul său în copilărie era să ajungă campion mondial. 


Nu a ajuns campion mondial, dar a realizat o performanţă deosebită cu 
ocazia unui turneu demonstrativ al lui Gari Kasparov, când acesta a jucat 
un simultan cu mai mulţi jucători. Sharansky a câştigat acea partidă. Sigur, 
unii ar putea spune că a fost un turneu demonstrativ şi un meci în cadrul 
unui simultan, dar chiar si asa reprezintă o performanţă deosebită, 
Kasparov fiind considerat printre cei mai buni jucători de şah din toate 
timpurile. 


Un alt scop în care putem folosi vizualizarea este reducerea stresului. 
Suntem înconjurati numai de stiri negative, auzim numai de crize 
economice, de inflatie, de somaj, de crime, de cazuri revoltatoare de 
coruptie, iar de la începutul anului 2020, pandemia de COVID-19 a pus 
capac. 


Aceasta pandemie a produs efecte psihologice importante la foarte multi 
oameni, existând date statistice care arată că a crescut numărul de cazuri de 
depresie, de sinucideri, de atacuri de panică, oamenii sunt în general mai 
nervosi, există o stare de teamă, de anxietate, de incertitudine. 


De aceea, este cu atât mai important să căutăm şi să găsim căi prin care să 
scădem nivelul de stres, care este extrem de nociv pentru organism. Pentru 
a înţelege de unde provine nocivitatea stresului, trebuie să stim că, în fata 
unui pericol, organismul se apără prin secreția de hormoni, printre care si 
cortisol, care mobilizează resursele acestuia pentru a îndepărta pericolul. 


Numai că, dacă starea de pericol se menţine pe perioade lungi, nivelul 
crescut de cortisol produce efecte foarte periculoase: creşte nivelul glicemiei, 
putând să determine diabet zaharat, inhibă sistemul imunitar, producând 
imunodepresie (cu apariţia a tot felul de boli, de la boli infecțioase pana la 
cancer), surmenaj, epuizare (sindromul de burnout). 


Pentru a reduce nivelul de stres trebuie să facem activităţi care scad 
cortisolul din sânge, cum ar fi exerciţii fizice (chiar şi plimbările sunt bune, 
dar să fie zilnice), ascultarea de muzică de relaxare, meditații si vizualizări 
de imagini liniştitoare, cum ar fi o plajă frumoasă, cu nisip auriu, marea 
liniştită, o pajişte cu flori, cu păsărele care cântă, sunet de ploaie. Ar fi bine 
să încercăm să si “simţim” căldura și textura nisipului, atingerea si mirosul 
ierbii, al ploii. Daca nu reuşim toate acestea, chiar si numai vederea acestor 


imagini ne linisteste. 


O vizualizare foarte linistitoare poate fi facuta din amintiri placute, ceva ce 
ne-a fácut sa ne simtim linistiti, protejati, ca si cum nimic ráu nu ni s-ar 
putea întàmpla. 


Putem folosi vizualizarea cu mare succes pentru a ne creste nivelul 
motivatiei. Prin vederea repetatà a ceea ce ne dorim, ne creste 
determinarea, avem puterea de a persevera pentru a ne atinge scopul. 


Exista o poveste despre constructia celebrei Catedrale St. Paul din Londra, 
care a fost proiectata de marele arhitect Cristopher Wren si a fost 
construita spre finalul secolului al XVII-lea. Wren obisnuia sá mearga pe 
santier incognito pentru a sta de vorba cu muncitorii, sa le vada starea de 
spirit, deoarece munca era grea. Într-o zi, l-a întrebat pe unul din muncitori 
ce face, iar acesta i-a raspuns ca îl ajutà pe Sir Cristopher sa înalte un locas 
minunat spre lauda Domnului! latá deci, ce viziune avea acel muncitor, el 
vizualiza catedrala, impunatoare si maiestuoasà, ceea ce li crea o motivatie 
ridicatà iar conditiile grele de lucru nu mai aveau importantà pentru el. Ín 
mod sigur, pentru alti muncitori, care nu aveau aceastá imagine a 
edificiului, munca era un chin, o corvoada. 


Prin vizualizare ne antrenam imaginatia, ceea ce poate da nastere unor idei 
noi, la care nici nu ne-am gandit initial, putem gasi solutii la probleme pe 
care le consideram nerezolvabile. 


Vizualizarea poate fi eficientà în pregatirea unor situatii delicate, a unor 
confruntari, a unor examene. Prin vizualizare, cream si repetam diferite 
scenarii, astfel încât este foarte probabil sa nu fim luaţi prin surprindere în 
realitate, indiferent ce s-ar întâmpla. 


Prin repetarea mentala a situatiei respective, ne vom obisnui cu ea, lar 
nivelul de stres va scadea, ceea ce va determina intrarea într-un cerc 
virtuos, stresul scazut crescandu-ne stapanirea de sine, calmul, ca atare, 
vom fi mai eficienti. 


După cum am arătat deja, există nenumărate exemple care arată foarte clar 
că prin vizualizare ne putem îmbunătăţi performanţele în orice domeniu. 


Pentru a vă convinge că este aşa, puteţi face un test foarte rapid: staţi drept 
si ridicaţi braţul drept pe orizontală, cu degetul arătător întins, apoi rotiti- 
vă spre dreapta cât de mult puteţi, privind spre vârful arătătorului. 


Când ati ajuns la maximum, reveniti la poziţia iniţială, închideti ochii si 
imaginati-va timp de 30 de secunde cum vă puteţi răsuci mai mult. 


Apoi deschideţi ochii și repetati exerciţiul: vă garantez că vă veti roti 
semnificativ mai mult decât prima oară si cu mai putin efort. 


Va dati seama că dacă ati putut sa va imbunatatiti performanţa printr-o 
simplă vizualizare de 30 de secunde, ce ati putea realiza prin vizualizări 
regulate?! 


De aceea, trebuie să fim îndrazneti când ne fixăm obiectivele, “dream big”, 
cum spun americanii, sa nu ne fie frică să ne stabilim tinte ambitioase: avem 
la îndemână un instrument extraordinar, vizualizarea. 


Si chiar dacá nu reusim sa ne atingem integral scopul, tot avem parte de o 
victorie. Daca nu ne-am fi propus nimic, nu am fi realizat nimic. 


Credeti ca Jack Canfield, care îsi propusese sa castige 100.000 de dolari 
pana la finalul anului a fost suparat ca a castigat “numai” 92.000, credeti ca 
a considerat asta un esec? Sá tot avem parte de asemenea esecuri! 


Norman Vincent Peale a sintetizat excelent această situaţie: “Tinteste luna, 
macar la stele vei ajunge!” 100% corect! 


Ce e mai bun, un ceas care sta si arata de doua ori pe zi ora exactá (numai 
că nu stim când se întâmplă asta) sau un ceas care merge cu câteva minute 
înainte sau înapoi, care nu arată niciodată ora exactă? 


Cu toate dovezile că vizualizarea are efecte benefice, sunt foarte mulţi 
oameni care sunt sceptici. În capitolul următor vom analiza motivele acestei 
situații. 


Intermezzo 


De ce ezita oamenii sa vizualizeze? 


“Vizualizarea este vehiculul nostru catre viitor: bun, ráu, indiferent. Totul e 
sub controlul nostru.” Earl Nightingale 


Sunt multe motive pentru care cei mai multi oameni ezità sau chiar nu 
vizualizeaza deloc. 


Cel mai frecvent motiv este ca nu cred ca li ajuta cu ceva, ca e pierdere de 
timp. Pe acesti oameni este (aproape) imposibil sa-i convingi ca nu au 
dreptate, oricât le-ai explica, oricâte exemple le-ai da, de aceea nici nu 
trebuie insistat si voi trece mai departe. 


Existá o altá categorie de persoane care cred ca vizualizarea ajuta, dar cà 
numai anumiti oameni au aceasta capacitate, de a tranforma visurile în 
realitate: oamenii de stiinta, artistii, sportivii, oameni care sunt performanti 
în domeniul lor. Aceste persoane pun, de fapt, caruta înaintea cailor: 
oamenii cu performante deosebite au aceste performante pentru ca au visat 
la ele, pentru cà si le-au imaginat, pentru ca le-au vizualizat continuu. 


Este ca si cum ai spune de cineva ca stie matematica pentru ca e mare 
matematician, cand, el este mare matematician tocmai pentru ca a studiat 
multà matematica. 


Un campion olimpic se antreneaza ani de zile pentru a deveni campion, nu 
devine intäi campion si apoi începe antrenamentele. 


Oamenii din aceasta categorie pot fi convinsi, cu argumente, ca vizualizarea 
functioneaza. Am scris aceasta carte în primul ránd pentru acestia, cu 
speranţa că explicaţiile si numeroasele exemple îi vor convinge, cel putin, să 
încerce. 


O altă categorie este reprezentată de cei care au crezut în vizualizare, au 
început să o practice, dar, din diverse motive, nu a dat rezultatele dorite. 
Printre motive se pot enumera scopuri complet nerealiste sau prea vagi, 
aşteptări nerealiste (atingerea obiectivului în timp scurt), vizualizare 
superficială, comoditate etc. Aceştia pot reveni la vizualizare dacă înţeleg ce 
au greşit. 


Alţii, pur şi simplu, nu perseverează, cred în vizualizare, dar li se pare că 
procesul e prea dificil, necesită prea mult efort, ca atare, abandonează. 


Alte persoane nu dau dovadă de determinare. Acestea pleacă la drum cu 
mare entuziasm, dar, pe parcurs, apare altceva si îşi schimbă scopul şi tot 
aşa, în final spunând că pentru ei vizualizarea nu a dat rezultate. 


Am vorbit până acum despre mecanismele prin care vizualizarea are efect, 
scopurile vizualizării, motivele pentru care vizualizarea poate eşua, a venit 
momentul să discutăm despre tehnica de vizualizare. 


Intermezzo 


Qe tisfa GaN 


Ghid practic de vizualizare 


“Pentru a face ca vizualizarea sá se materializeze, trebuie sá fii dispus sá faci 
orice e necesar pentru aceasta.” Wayne Dyer 


In final, vă împărtășesc, din propria experienţă si din numeroasele carti 
despre vizualizare, meditatie, motivatie, dezvoltare personala, pe care le-am 
citit, o tehnica de vizualizare pe care eu o consider cea mai buna. 


In primul ränd, trebuie ca scopul sa fie foarte clar stabilit, cat mai în 
detaliu, sa nu fie în niciun caz vag. Este necesar sa ne documentam, sa citim, 
să aflăm cât mai multe detalii despre obiectul vizualizării, indiferent care ar 
fi acesta. 


De exemplu, dacă este vorba despre o mașină, trebuie să ştim exact marca, 
modelul, culoarea, capacitatea cilindrică, nu putem să ne dorim doar “o 
maşină”. 


Ar fi bine să mergem la un dealer să o vedem, chiar să urcăm în ea, să 
simţim scaunele, senzaţia mâinilor pe volan, cum se mișcă schimbătorul de 
viteze, să-i simţim mirosul, să-i ridicám capota pentru a-i vedea motorul, sa 
deschidem portbagajul . 


Ideal ar fi să facem un drive test, să o simţim efectiv cum se deplasează, să 
avem senzaţia reală a maşinii, pe care să ne-o aducem aminte atunci când o 
vom vizualiza. 


Daca ne dorim bani, trebuie sa specificám suma exactá pe care ne 
propunem sa o castigam, nu putem spune “vreau sa fiu bogat” sau “vreau 
multi bani”. 


Scopurile vagi nu duc niciunde, pentru că nu putem preciza niciodată ce 
progrese facem şi nici când le-am atins. 


Un scop precis ne stimulează, putem măsura clar progresul, ceea ce ne 
impulsionează să depunem în continuare efortul necesar. 


In mod obligatoriu, trebuie să precizam o limită de timp, până când ne 
propunem să ne atingem obiectivul. Ca și în cazul scopului, limita de timp 
trebuie să fie precisă, îndrăzneață, dar realistă, în același timp. 


Limita de timp este foarte importantă, la fel de importantă ca precizia 
scopului, pentru că, de asemenea, ne ajută să realizăm unde suntem, să ne 
dozăm eforturile, ne stimulează si ambitioneaza. 


O dată scopul şi termenul stabilite, trecem la vizualizarea propriu-zisă. 
Trebuie precizat de la început că vizualizarea este un proces creativ, ca 
atare, poate să pară chiar fantezist. De aceea, este bine să vizualizam când 
suntem foarte relaxaţi. Este indicat să ne izolăm undeva unde este liniște şi 
nu ne deranjează nimeni. 


Personal, prefer sa vizualizez cu ochii închişi, dar alţii “visează” la fel de 
bine sau chiar mai bine, cu ochii deschişi. Nu este nicio regulă, fiecare cum 


se simte cel mai confortabil. 


Putem sa vizualizam în orice moment al zilei, dar, se pare că cel mai eficient 
este înainte sa adormim, pentru ca, atunci, zona cerebrala responsabila de 
logica, de ratiune, are activitatea foarte scazutà, iar zona creativa este 
activa. Ca atare, vizualizarea nu va fi inhibata pentru ca e prea “fantezistá” 
si se va implanta în subconstient, unde “va încolti”. 


Vizualizarea trebuie sá fie la persoana întài singular si la timpul prezent, 
sub formá de afirmatie, nu la viitor sau sub formá de dorintá. De exemplu, 
spunem “deţin această maşină”, nu “voi deține maşina” sau “îmi doresc 
această maşină”. 


Vizualizarea trebuie să fie foarte detaliată si pe cât posibil, multi-senzorială. 
De exemplu, ne imaginăm casa pe care ne-o dorim cât mai în amănunt, câte 
etaje are, ce culoare, ce ferestre, culoarea si materialul acoperișului, câte 
camere la fiecare etaj, câte băi, ce mobilier are fiecare cameră. Trebuie să 
încercăm să facem un tur imaginar al casei, să intrăm pe usa si sa ne 
plimbăm prin ea, să o inspectăm ca si cum am vizita o casă pentru a o 
cumpăra. Ne asezam comod pe un fotoliu, pornim televizorul sau radioul si 
ascultăm muzică, simţim mirosul din cameră, facem efortul să ne simţim cu 
adevărat în casă. 


li vizualizam si pe ceilalți membri ai familiei, vedem cum stăm cu toţii 
relaxaţi în fata televizorului, cum petrecem sărbătorile în jurul mesei, cu 
rude, prieteni, auzim zgomotul conversatiei, al tacâmurilor etc. 


Niciun detaliu nu este în plus. 


Este foarte important ca vizualizarea sa implice si emotii (cum ar fi senzatia 
de fericire pe care o simtim cand petrecem sarbatorile în familie, de 
exemplu), deoarece crestem astfel sensibilitatea subconstientului, care 
devine mai fertil, intocmai cum îngrasamintele actioneaza asupra solului. 


Bineînteles cà este nevoie sà practicám vizualizarea zilnic, chiar si de mai 
multe ori pe zi, daca timpul si circumstantele ne permit. Nu existà prea 
mult, nu existá exces de vizualizare! Dupa cum am aratat mai sus, 
vizualizarea are o serie de alte efecte benefice, pe lângă cel care implica 
atingerea unui scop. 


In plus fatá de vizualizarea cu ochii mintii, este eficientá vizualizarea unei 
fotografii a scopului sau descrierea scrisá a acestuia pe telefon sau pe o 
coală de hârtie, pe care o privim când avem ocazia (este ceea ce a făcut Jim 
Carrey când şi-a semnat cecul de zece milioane de dolari sau Jack Canfield 
când a scris cele cinci zerouri pe bancnota de un dolar si a lipit-o pe tavan, 
deasupra patului, pentru a o vedea în fiecare dimineaţă). 


Putem să facem o schiţă, un desen a ceea ce ne dorim, pentru că ne ajută să 
ne întipărim gândurile adânc în subconștient (este ceea ce a făcut Monty 
Edwards când şi-a descris în detaliu ferma de cai si a desenat casa în care va 
locui). 


Deşi poate să pară simplă atunci când nu o practicăm, vizualizarea este 
dificilă, mai ales la început. Nu este uşor să ne creăm imagini mentale şi mai 
ales, să le menţinem suficient de mult timp si să le derulam în minte ca si 
cum am vedea un film. Este nevoie de antrenament, de practică zilnică. Nu 
trebuie să ne descurajăm dacă nu reuşim de la început, dacă exersăm zilnic, 
progresele vor apărea. Ne putem ajuta, după cum am spus mai sus, de 
fotografii, de descrieri scrise, mai ales în faza iniţială, până când învăţăm să 
“visăm”. 


Vizualizarea, chiar cea corectà, nu reprezintá o garantie cá vom obtine exact 
rezultatul dorit. Dupa cum am spus mai sus, chiar si un rezultat partial 
poate fi o reuşită, dar este posibil să nu-l obţinem nici pe acesta, pentru că 
oricând pot să intervină situaţii neprevăzute, care să facă imposibilă 
atingerea obiectivului. 


Acest lucru nu trebuie să ne descurajeze, pentru că, oricum am lua-o, e de 
preferat să actionam, să facem noi lucrurile să se întâmple, decât să fim 
pasivi şi lucrurile să ni se întâmple. 


În final, un avertisment: în niciun caz nu vizualizati lucruri negative, ba 
chiar luptati activ împotriva lor si eliminati toate influenţele externe care và 
pot alimenta negativ (pe primul loc sunt ştirile din mass media). Gândurile 
negative sunt ca buruienile care infestează solul: se prind repede, sunt 
rezistente si nu pot fi eliminate uşor. 


Omului îi este imposibil să nu aibă gânduri (eventual, sunt unii yogini cu 
mare experienţă care ajung la această performanţă, dar noi nu ne numărăm 
printre ei), deci creierul le emite în permanenţă. Dezavantajul este că 
gândurile negative se emit spontan, fără efort. Tendinţa naturală a omului 
este să se îngrijoreze, să se teamă, să fie pesimist, să aibă aşteptări negative. 
Poate că este o reminiscență din timpurile când oamenii erau înconjurați de 
pericole fizice numeroase si trebuiau să fie în permanentă alertă pentru a se 
proteja, iar accidentele erau numeroase. 


De aceea, trebuie ca, în mod activ, să avem gânduri pozitive, luminoase, 
pentru a le împiedica pe cele negative, întunecate, să prindă rădăcini. Odată 
ce acestea incoltesc, este foarte greu să le eliminam, pentru că determina 
apariţia unui cerc vicios, generând anxietate, pesimism, panică și depresie, 
care, la rândul lor, amplifică şi creează gânduri negative. 


Impiedicarea aparitiei imaginilor negative se poate realiza numai prin 
generarea activa de imagini cu continut pozitiv. 


Observati-va si veti vedea ca, dacá nu va impuneti sa aveti gänduri plácute, 
cele neplácute apar imediat. 


Intermezzo 


Final 


Stă în puterea noastră sa ne facem o viaţă mai bună. Sigur că există 
influenţe externe, mai puternice sau mai puţin puternice, care nu sunt sub 
controlul nostru, dar există totdeauna o marjă de manevră în care ne putem 
mișca. 


Anthony Ray Hinton a fost condamnat la moarte pentru două crime pe care 
nu le comisese şi a stat timp de 30 de ani pe culoarul morţii, asteptändu-si 
execuţia. Din fericire, cazul a ajuns la Curtea Supremă care a casat sentinţa 
şi l-a pus în libertate. 


După eliberare, Anthony a scris o carte, în care, printre altele, spune că a 
putut să reziste toţi acei ani imaginándu-si scenarii uimitoare de evadare. 


Iată că şi intr-o asemenea situaţie disperată, practic fără ieșire, el a reuşit să 
reziste cu ajutorul imaginaţiei. 


Dacă stăm pasivi, acceptând tot ce ni se întâmplă, suntem ca o coajă de nucă 
pe valurile vieţii, iar aceasta ne va duce cine ştie unde, dar, cel mai probabil, 
undeva unde nu ne va plăcea. 


Trebuie să fim proactivi, să ne luăm soarta în mâini si să actionam. Nu este 
simplu si nici uşor, cere efort, dar si recompensa e pe măsură. Cu toţii ne 
uităm la viata celebrităților, actori, sportivi si ne spunem că ne-ar plăcea si 
nouă să ducem viaţa lor. Noi vedem, însă, numai partea publică a vieţii 
acestora, nu vedem partea care presupune muncă acerbă, sacrificii, 


renuntari. 


Numai ca nu este nevoie sa fim celebri pentru a ne bucura de o viata 
împlinită pe toate planurile, este suficient sa aplicăm cu consecventa câteva 
principii (viziune, determinare, perseverenţă, echilibru şi recunoştinţă) 
pentru a ne clădi viaţa pe care ne-o dorim, iar una din metodele pe care le 
putem folosi pentru a aplica aceste principii este vizualizarea. 


Sper că am reuşit să vă transmit măcar o parte din entuziasmul meu legat 
de vizualizare şi vă rog să îmi transmiteti impresiile voastre la 
dr.drcip@gmail.com. 


Va multumesc! 


Don't miss out! 


Click the button below and you can sign up to receive emails whenever Ciprian 
Nicolae publishes a new book. There's no charge and no obligation. 


Connecting independent readers to independent writers. 


Did you love Vizualiarea - Cheia care deschide usa Succesului? Then you should 
read Cele 5 trepte catre Implinire by Ciprian Nicolae! 


"Cele 5 trepte pentru Împlinire" este o carte rezultatà din experienta 
personală, combinata cu invatamintile pe care le-am tras din experienţele de 
viata ale celor apropiati, din interviurile si (auto)biografiile multor persoane 
celebre si din multele carti de dezvoltare personala pe care le-am citit in 
ultimii 25 de ani. 


Ea reprezintă distilarea acestor experienţe si învataminte, pe care le prezint în 
cele 5 capitole, care corespund celor 5 trepte pe care eu cred că trebuie sá le 
urcám pentru a ajunge la Implinire. 


Din punctul meu de vedere, împlinirea este mai mult decát succesul, este, dacá 
vreti, rezultanta a mai multor tipuri de succes. Succesul poate fi financiar, 
profesional, stiintific, de notorietate, totusi, un om poate avea succes si cu toate 
acestea, să nu se simtă împlinit si invers, un om poate sá nu fie de succes, 
conform standardelor general acceptate, dar sá se simtá împlinit. 


Am încercat să fiu direct, să folosesc un limbaj mai degrabă specific exprimării 
orale decât celei scrise, ca şi cum am sta la o discuţie între prieteni. 


Comandă acum cartea, pentru a porni şi tu pe drumul către Implinire! 


About the Author 


Ciprian is a physician, worked several years as manager in a multinational 
pharmaceutical company, then he became an entrepreneur. Since 25 years he has 
been reading self-help books, written by great authors, Napoleon Hill, Louise 
Hay, Wayne Dyer, Dale Carnegie, Bob Proctor, Jack Canfield, Joe Dispenza, 
Robin Sharma, Tony Robbins etc. On the personal side, he is very happily 
married to Delia (who is a physician, too, but also a talented painter, whose 
paintings you can admire in his books) and they have two children, Sandra and 
Marius. He is really passioned about self-help, motivation and personal 
development. He wanted for some time to share his thoughts and now he felt he 
could express them in a coherent manner. 


